Violin – Folkemusik – Skanderborg
2025-02-05 12:00 - 2025-05-14 17:00 (Europe/Helsinki) | AOF Skanderborg, Asylgade 18, Skanderborg, 8660
Violin for alle
Et kursusforløb består af 12 gange à 30 minutter. Undervisningen foregår hos AOF Skanderborg, Asylgade 18. Tidspunkt og dag aftales ved at maile til underviseren.
Maja Kjær Jacobsen træffes på: maja.k.jacobsen@gmail.com
Om undervisningen
Vil du lære at spille alle de sange du kender – med eller uden noder? Eller er du nysgerrig på folkemusik? Så start til folkemusik-violin hos Maja Kjær! For Maja er det vigtigt, at det er sjovt at beskæftige sig med musik, uanset om man er begynder eller øvet og ambitiøs. Undervisningen bliver derfor altid tilpasset den enkelte elevs ønsker og niveau. Vi kan bl.a. tage fat på grundlæggende teknik, repertoire, nodelære og rytmisk forståelse, udenadslære, spillestil eller improvisation (folkemusik).
Undervisningen er for alle: Begyndere, let øvede og øvede, og du behøver ikke kende til genren når du starter.Soloundervisning 30 min. pr. elev. Det er muligt at lægge timerne sammen til hold med flere elever.Tidspunkt er onsdag mellem 12.00 og 17.00. Online undervisning er også en mulighed. Individuelle hensyn aftales med Maja.
Mulighed for leje af violin, kr. 30,00 pr. uge eller kr. 400,00 for en sæson.
Kursusdetaljer
AOF, Asylgade 18, 8660 Skanderborg
Onsdag, 12:00 – 17:00
12 lektioner, 12 mødegange
Hold nr.: 7525107310
Kontakt: Skanderborg-Odder AOF
1.650 kr./person
Underviser
Maja Kjær Jacobsen
Maja Kjær er violinist, traditionsbærer og komponist indenfor dansk og nordisk folkemusik/spillemandsmusik. Hun har ca. 15 års erfaring som underviser, bl.a. på mange musikskoler og aftenskoler i hele landet, samt workshops i udlandet i forb. m. sine mange turnéer. Derudover har hun udgivet en nodebog, en podcast og 6 musikalbums med forskellige bands.Maja er uddannet violinist ved Syddansk Musikkonservatorium i Odense som BA i 2009 og KA i 2012, har været på udveksling i Limerick (Irland) og taget yderligere kurser i Norsk Folkelig Dans på NTNU i Trondheim (Norge). Lige nu er hun i gang med at afslutte uddannelsen som solist på linjen Contemporary Creative Artist på Syddansk Musikkonservatorium i Esbjerg, hvor hun spiller sin debutkoncert i marts 2025.

Europæisk Ungdomsstævne
2025-03-07 17:00 - 2025-03-09 13:00 | Store Heddinge skole, Kronhøjvej 4, Store Heddinge, 4660
European Youth Dance Festival er for unge mellem 15 – 30 år. Der vil være workshops med danse og undervisere fra forskellige lande i Europa, samt en musik workshop med dansk folkemusik med Rasmus Grams Nielsen som instruktør. Hver aften vil der være bal med skøn spillemands musik leveret af fantastisk dygtige danske og udenlandske spillefolk!
Prisen inkluderer kost og skolelogi, lærerige workshops, skøn live musik og fantastisk samvær med andre unge fra forskellige destinationer i Europa.

Rødder, – en stuekoncert på Klaverfabrikken
2025-03-08 15:00 - 17:30 | Klaverfabrikken, Hillerød, Fredensvej 12A, Hillerød, 3400
RØDDER – dansk/svensk folk
Denne eftermiddag kan godt gå hen og blive mindeværdig!
RØDDER spiller folkemusik fra de nordiske lande – måske med en lille afstikker til Irland – og de gør det indlevet og smittende.
For tiden har de kastet sig over en gammel kærlighed, nemlig svenske ’Folk och Rackare’, som er kendt for fremragende vokalarbejde og arrangementer af gamle almueviser og sømandssange.
Ind imellem sangene puttes hits fra Rødder’s righoldige repertoire af spillemandsmusik.
Andre inspirationskilder er fx gruppen ’Norrlåtar’ fra det nordligste Sverige og ’Folque’ fra Norge.
Rødder afholder sig dog ikke fra at spille nykomponeret musik af fx Mats Edén (’Groupa’) og Ale Carr (’Dreamers’ Circus’).
Så mød op og få en ’folkelig’ eftermiddag med god musik og sang!
Koncerten holdes som en “stuekoncert”, hvor det er gratis at komme ind, man er velkommen til at give en skærv til musikken på vej ud, så tag et par mønter med, så lader vi hatten gå rundt. ..
RØDDER er:
Elisabeth Lange: harmonika
Troels Nielsen: blokfløjter, sang og percussion
Anders Nielsen: guitar og sang
Peter Aakjær: violin, drejelire og sang

Bal med Kristine Heebøl og Den Matriarkalske Masterplan
2025-03-08 19:30 - 23:00 | Broby Gamle Skole, Broby, Sorø, Suserupvej 55, Sorø, 4180
I en tid med fokus på kønsulighed i musikbranchen vil vi fejre folkekulturens tradition for stærke kvinder, også som udøvende musikere. Kristine Heebøll og et stærkt hold af spillekvinder har lagt en matriarkalsk masterplan for at spille en råsvingende koncert, hvor vi også bliver lokket til at udfolde os på dansegulvet. Det traditionelle og det nye går hånd i hånd ved denne koncert, hvor musikerne optræder som både kvintet, som solister og alt ind imellem.
Musikken leveres af:
Kristine Heebøll, violin & klaver
Nathasja Vosgerau, violin
Karen Mose, sang & klaver
Siri Iversen, sang & klarinet
Tina Quartey, percussion
Arrangementet sker i samarbejde med det lokale 8. marts-initiativ i Sorø Kommune.

Ray Weaver i Haslev Folk Club
2025-03-08 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Ray Weaver er en amerikansk singersongwriter, der har slået sig ned i Danmark. Han har taget sit store talent for sangskrivning med sig til Danmark, og det resulterer stadig i optrædener rundt omkring i Danmark, Europa og USA. Allervigtigst så resulterer det i en masse gode sange med iørefaldende melodier og vedkommende tekster. Man kommer til at tænke på sangskrivere som Townes van Zandt og Steve Earle.
En koncert med Ray Weaver vil indeholde en masse gode sange, godt guitarspil, men også en mængde gode historier og nærvær.
Ray Weaver har inden for de seneste år været en del af DR’s Karrierekanon. Sangskrivertalentet har også medført, at Ray Weaver har været leverandør af sange til andre kunstnere, bl.a. Jes Holtsø.
Når Ray Weaver besøger Haslev Folk Club, har han sin datter, Savannah, med som backing vocalist.
Haslev Folk Club er støttet af Statens Kunstråd og Faxe Kommune

Tubalupa Band - familiekoncert
2025-03-09 14:00 - 15:00 | Svendborg forsamlingshus, Lundevej, Svendborg, 5700
Sjov i gaden, fis og ballade, lystig musik i spandevis og fantasifulde historier som perler på en snor. Med smittende begejstring spoler de fire veloplagte Tubalupa-musikere tiden tilbage til dengang, mor var dreng, og leg og hittepåsomhed gik hånd i hånd: Børn kastede med makrelmadder, cyklede rundt med benene på styret, tørrede ituslåede æg op med naboens hund eller stak hele hånden ind i munden, så den sad fast og skolens pedel måtte trække den ud sammen med et par mælketænder. Tubalupas iørefaldende world- og folkemusik møder alle elever i øjenhøjde i et muntert mix af musik og fortælling.

Zenobia
2025-03-09 14:00 - 15:15 | Aasum Kirke, Ryttervejen 4, Odense NØ, 5240
Koncert med danske viser og sange samt Zenobias egne numre.

Søndagsdans på Museum Rebild
2025-03-09 14:00 - 17:00, 2025-03-16 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

LENA JONSSON TRIO (SVE)
2025-03-11 20:00 - 22:00 | Harders, Svendborg, Møllergade 36, Svendborg, 5700
Lena Jonsson: Violin
Kristofer Sundström: Bas
​​Erik Ronström: Guitar
Lena Jonssons evne til at balancere et dybt kendskab til traditionel svensk folkemusik med innovative kunstneriske sensibiliteter, sprudlende livsglæde og en rockstjernes karisma har gjort hende til en af ​​Skandinaviens mest visionære musikere. Hun har skabt en unik stil inspireret af traditionel svensk musik såvel som rock, pop og amerikanske old-time og bluegrass-traditioner. Sammen med guitaristen Erik Ronström og bassisten Krydda Sundström skaber de en virtuos, men alligevel legende trio. Lena Jonsson voksede op i et folkemusikmiljø i Hälsingland og begyndte at spille i et band allerede som elleve år gammel. Hun er uddannet på Musikakademiet i Stockholm, Berklee College of Music og i 2008 blev hun national spillemand. Lena Jonsson blev nomineret til en Grammy for sit debutalbum “Places” (2019) og vandt i år i kategorien “People of the Year” for efterfølgeren “Stories from the Outside” (2021) med Lena Jonsson Trio. I 2021 vandt de også Manifestprisen. Forvent, at det bliver en strålende folkemusikkoncert præget af inderlig spilleglæde, humor, indlevelse og udstråling!

Folkedansebal med Vågspel (SE)
2025-03-12 19:30 - 23:00 | Baltoppen LIVE, Baltorpvej 20, Ballerup, 2750
Danseworkshop kl. 17 efterfulgt af koncert kl. 19:30.
De to västergötlandske violinister Alice Klint og Kristin Kennemark har længe begejstret lyttere i Sverige med deres på én gang fyrige og elegante greb om den svenske folkemusik. Vågspel kanaliserer livets sorger og glæder, moderne erfaringer og tidløse betragtninger ind i sin musik. Et lyslevende eksempel på folkemusikkens vitalitet og Vågspels kombination af et højt teknisk niveau og en lidenskabelig og legesyg tilgang den.
Vågspel formidler rige musikalske traditioner fra Västergötland. Selv kalder Vågspel musikken for “party polskor”. Her er både lyrisk nerve, dansable rytmer og melodier, som fejer benene væk under dig og får dit hjerte til at synge.
Duoen har modtaget flere priser i Sverige. Efter udgivelsen af debutalbummet i 2017 blev de udråbt til årets nye navn på The Folk and World Music Gala. Deres seneste album “I nöd och lust” (2022) blev nomineret til en svensk grammy og blev samtidig kåret til årets trad-album i det svenske magasin Lira. Et nyt album er på vej i sommeren 2025.
I Danmark har Vågspel vakt stor begejstring på bl.a. Fanø Free Folk Festival (2023), KLEINs Free Folk Monday (2023) og Folk Alliance i Roskilde (2024). Glæd dig til at opleve dem til Folkedansebal i Baltoppen LIVE!
PROGRAM
Kl. 17:00 inviterer danseinstruktør Kirstine Nurdug Jensen til workshop, hvor både begyndere og øvede danser moderne folkedans. Kirstine vil fokusere på polskaen.
Danseworkshoppen laves i samarbejde med Nordisk Dans i København – http://nordiskdans.dk.
Kl. 18:00 serveres der forudbestilt menu/sandwich i Baltoppen LIVEs café. Se mere i det følgende.
Kl. 19:30 er der koncert og dansebal.
BILLETTER/PRISER
Danseinstruktion: 40,-
Dansebal: 100,-
ROD/FOD rabatpris til dansebal: 55,- (rabatten kan benyttes af alle aktive folkedansere eller musikere).
Danseballets varighed: ca. 3 x 35 minutter.
Siddepladser ved caféborde / dansegulv.
Menu/sandwich i Baltoppen LIVEs café kl. 18:00:
Hjemmelavet krydret og cremet tomatsuppe med ostebrød. 65,-
Sandwich med oksefilet i tynde skiver, salat, tomat og søde bagte løg. Smurt med chilimayo. 55,-
Menu/sandwich skal forudbestilles senest 2 hverdage før arrangementet. Kan købes samtidig med at du køber dine billetter eller tilkøbes her: https://baltoppenlive.dk/cafe/spisning

Ensemble MidtVest & Bjarte Eike: Mellem kirke og værtshus
2025-03-12 20:00 - 21:30 | Fermaten, Smallegade 4, Herning, 7400
Der er lagt op til stjernestunder, når Ensemble MidtVest og Bjarte Eike tager publikum gennem folkemusikkens vandring gennem de forskellige genrer – en vandring der både har ført folkemusikken gennem kirken og ind på værtshuset.
Koncerten præsenterer en blanding af renæssance-, barok- og folkemusik for at vise forbindelsen mellem disse forskellige æraer og genrer i musik.
En vigtig del af koncerten er formidling – i et format som både underholder og undrer. Violinisten Bjarte Eike, aftenens norske stjernesolist, er kendt for at udforske alternative måder at gribe klassisk musik an på.
Selvom han praktiserer “historically informed performance,” stræber han efter at inkludere andre kunstneriske aspekter i sine forestillinger ved at bruge billedkunst, dans, historiefortælling og improvisation.

Jane & Shane 25 års Jubilæumskoncert
2025-03-12 20:00 - 22:00 | KulturØen Middelfart, Havnegade 6, Middelfart, 5500
Engelske Jane Clark og irske Shane Donnelly mødtes i 2000 tilfældigt til en jam-session på en irsk
pub i et land, der var nyt for dem begge. Violin og guitar slog gnister og fra første tone føltes det
som om, de havde spillet sammen for evigt. Deres fælles kærlighed til musikken og nærmest
symbiotiske samspil blev til duoen Jane & Shane, der hurtigt vandt danskernes hjerter.
Nu fejrer Jane & Shane de første 25 år med Danmark, publikum og hinanden med en særlig
jubilæumsgave til publikum: En festlig cocktail af deres mest elskede melodier og helt nye sange
specielt udvalgt og skrevet til jubilæumskoncerterne.

Symbio (SE)
2025-03-13 20:00 - 21:30 | Fermaten, Smallegade 4, Herning, 7400
Symbio er navnet på den anmelderroste og multi-prisvindende elektro-akustiske folk-duo, der med harmonika og drejelire tager nordisk folk til et helt nyt og uudforsket sted – hvor særligt unge (men også ældre) mennesker bliver grebet og revet med! De har sparket døren ind i DK, hvor publikum har taget dem så kærligt til sig, at det er kommet bag på Symbio selv, og nu vender de tilbage til Danmark for at fortsætte, hvad de startede!
Og resten af verden har også opdaget dem – Symbio har allerede spillet ca. 40 koncerter i 30 lande og 2023 var deres travleste år hidtil, hvor de også havde en officiel showcase på WOMEX og vandt prisen for “Best Folk Album of The Year” (Swedish Folk & World-Music Awards).
De to instrumenter, harmonika og drejelire kan noget helt specielt sammen rent lydmæssigt. Det samme kan i den grad siges om de to dygtige musikere, LarsEmil Öjeberget og Johannes Geworkian Hellman, der nærmest symbiotisk frembringer musik sammen, som er anderledes og tankevækkende men samtidig letforståelig for alle! Ved hjælp af effekter, intelligente kompositioner og et kæmpemæssigt musikalsk overskud, formår de to at lyde af mange flere og af meget mere, end de er – og der er masser af dynamik i musikken, som ofte starter blidt og sælsomt, men ender i dansevenlige og festlige højdepunkter, hvortil der også bruges en såkaldt kick-box.
Med det enkle setup men kæmpestore lyd, kan Symbio optræde overalt – både små og store scener. Og det gør de så.

Jamcon 5700
2025-03-14 16:00 - 2025-03-16 13:00 | Egebjerghytten Ollerup
Jamconweekend for novicer og gengangere:
Vi mødes på Sydfyn og skaber sammen en weekend fyldt med musik, dans, hygge og stjernekiggeri.
Tilmelding foregår via hjemmesiden – https://www.jamcon.dk/
OBS! tilmelding pr. mail, først gældende når deltagergebyr 550 kr., er betalt (450 for studerende)
Egebjeghytten, har plads til dans, sovesale, bjælkevæg og masser af stemning.
Så pak instrumenter og dansesko og send os en mail om at du kommer!
Du er velkommen om du er nybegynder eller super erfaren, høj eller lav, til vuggende vals eller hæsblæsende hopsa
– vi glæder os bare til at se dig.
I prisen er alle måltider inkluderet.
Drikkelse sælges til meget billige priser (øl, vin, sodavand og G&T).

De døde lykkeligt til deres dages ende
2025-03-14 19:30 - 22:00 | Broby Gamle Skole, Broby, Sorø, Suserupvej 55, Sorø, 4180
Forestilling med Danseteatret NordenFra.
En fysisk teaterforestilling med levende musik, der med alvor og humor tager livtag med død og livsværdighed.
Skal du være den sidste i flokken, der bliver puttet i jorden helt mutters alene? Nej vel. Hvorfor ikke dø sammen? Så holder de andre en ordentligt fest til begravelsen. 3 venner beslutter sig for at dø sammen. Hvordan, hvornår og hvorfor.
Baggrunden for forestillingen er tabet af en god ven og kollega i 2021, som satte gang i de mange tanker, sorger og dilemmaer, der opstår, når man bliver konfronteret med at miste. Danseteatret bruger det kunstneriske samarbejde med musik, dans og teater til at skabe dialog og mod til at berøre det svære vilkår, at vi lever med døden hele livet.
Der er tale om en forestilling med meget humor og livsglæde og en masse dejlig musik.
Forestillingen varer cirka 70 minutter. Bagefter lægges der op til en opfølgende snak mellem skuespillerne og tilskuerne.
Se hjemmesiden for bestilling af billetter

Fredagsbal med BalSam og Schmykkers Nykker
2025-03-14 19:30 - 22:00
Traditionelt bal i Aarhus Folkemusikhus.
Kom og vær med – vi tager godt imod mindre øvede dansere.
Vi danser på Viborgvej 53 i Aarhus.

Sønderhoning danse & spillekurser hos Roskilde Folkedanserlaug
2025-03-15 13:30 - 17:00 | Musikkens Hus, Kildegården 6, Musikkens Hus, Kildegården 6, 1. sal, lokale 101, Roskilde, 4000
Annonce med kurser:
Lørdag den 15. marts, afholder Roskilde Folkedanserlaugs Kursusafdeling danse- og
spillekurser i Musikkens Hus, Kildegården 6, 1. sal, 4000 Roskilde med følgende kurser:
Dans – sønderhoning, fannik og rask Instruktør: Henrik Larsen Stevns, tlf. 40 83 65 85.
Musik til dans ved Kirstine og Dorte Uhrbrand.
Kl. 13.30–16.50
Lokale 101.
Hold nr. 1.
Pris 250 kr.
Betaling inden den 13. marts ved bankoverførsel, reg. nr. 1551, kontonr. 3358453. Skriv
holdnr. og dit navn. Der kan også betales med MobilePay ved ankomst.
På de 2 spillehold skal vi lære at spille sønderhoning med det rigtige taw. Du skal være øvet på dit instrument for at få noget ud af undervisningen. Vi bruger ikke noder, men en uge før kan du få at vide, hvad vi skal spille, men noderne skal blive hjemme. Instrumentholdene samles først i lokale 108. Til ballet om aftenen får kursisterne mulighed for at spille med i et dansesæt sammen med Jæ’ Sweevers. NB Alle instrumenter er velkomne (
Harmonika Lærer: Ole Mouritsen Kl. 14.00–17.00,
Lokale 109.
Hold nr. 2.
Pris 250 kr.
Betaling inden den 13. marts ved bankoverførsel, reg. nr. 1551, kontonr. 3358453.
Skriv holdnr. og dit navn. Der kan også betales med MobilePay ved ankomst.
Violin – og andre instrumenter Lærer: Peter Uhrbrand
Kl. 14.00–17.00
Lokale 108.
Hold nr. 3
Pris 250 kr.
Betaling inden den 13. marts ved bankoverførsel, reg. nr. 1551, kontonr. 3358453.
Skriv holdnr. og dit navn. Der kan også betales med MobilePay ved ankomst.
Nærmere oplysninger: Jens 61601104
Arrangør: Roskilde Folkedanserlaug – Lirum Larum

Dobbeltbal 2025 i Guldaldersalen i Roskilde med Jæ Sweevers & KontrsansOrkestret
2025-03-15 19:00 - 23:00 | Hotel Prindsen,, Algade 13, Roskilde, 4000
Dobbeltbal med Jæ Sweevers og KontradansOrkestret i Guldaldersalen på Hotel Prindsen, Algade 13, 4000 Roskilde
Forrygende danseaften – alle kan deltage. Gåafstand fra stationen.
Entre: Under 33 år 75 kr. Over 33 år 150 kr.
Peter Uhrbrand (Jæ Sweevers) blev i år 2023 nomineret til Nordisk Råds Musikpris for Peters arbejde med at videreføre sønderhomusiktraditionen med Fanøs melodier til dans.
Jæ’ Sweevers spiller og formidler altid et bal med sønderhoningmelodier fra Fanøs rige
kulturarv.
Poul Bjerager med KontradansOrkestret er kendt for at spille og formidle “den glemte Roskilde kulturskat” med Roskildedanse og -melodier og for deres fornyelse af denne ved deres gode dansemusik.
Kurser samme dag med Sønderhoningdans og -spil.
Sønderhoningdans kl. 13 ved Henrik Larsen Stevns.
Sønderhoningspil kl. 14 ved Peter Uhrbrand og Ole Mauritzen.
Se mere om kurser her på Folkalender og på Hjemmeside: https://lirumlarum.dk/arrangementer/
Arrangør: Roskilde Folkedanserlaug – Lirum Larum
Yderlige oplysninger 61601104 Jens Markvard Andersen

OBS: Lokaleændring! Kursus/workshop i tyske danse
2025-03-16 10:00 - 16:00 | Gerbrandskolen, Gerbrandsvej 9, København S, 2300
Vi skal danse
Landlere,
Zwiefachere,
Mazurka,
Boarisch,
2-pars danse,
Kvadrilledanse,
Diverse pardanse samt
en kredsdans fra Schweitz
Vores motto er:
Det skal være sjovt at danse – og jo mere man kan, jo sjovere bliver det.
Instruktører: Katrine Jakobsen og Jørgen Eskild Larsen
Musik: Stein M. Larsen

Copenhagen St. Patrick’s Day Parade 2025
2025-03-16 13:00 - 18:00 | Rådhuspladsen, København, Rådhuspladsen, Købehavn, 1599
”Everyone is Irish on St. Patrick’s Day!”
Kom med til højstemt irsk kulturfest i København, når vi fejrer 20 år med Copenhagen St. Patrick’s Day Parade på Rådhuspladsen, søndag d. 16. marts.
Oplev svingende irsk folkemusik og dans, ansigtsmaling, ulvehunde og sækkepibemusik. Det hele kulminerer i et stort grønt festoptog.
Der er nu gået 20 år siden København fik sin egen St. Patrick’s Day parade. Den blev startet af den irske danseskole Dark Green School of Irish Dancing og har siden udviklet sig til at en sand folkfest med mange deltagende grupper indenfor irsk sport, sprog, dans og musik.
Kom og mød klubberne Copenhagen GAA og The Viking Gaels, der udøver de særlige irske sportsgrene gælisk fodbold og hurling. Det irske sprog-community Pop-Up Gaeltacht Cobánhávan står klar ved deres banner og inviterer til samtale på gælisk. Man kan købe irsk kaffe og varm kakao og til lækkersultne børn og voksne flot pyntede St. Patrick’s Day cookies. Prøv også en grøn øl eller ægte irsk stout.
På scenen præsenterer St. Patrick et forrygende show med irsk folkemusik og festlig irsk stepdans med The Early House, Dark Green School of Irish Dancing og Copenhagen Irish Set Dancers.
Alle klædt i noget grønt kan deltage i paraden. Så find det grønne pynt frem og tag hele familien med i paraden: et tørklæde, en hat, paraply. Kun fantasien sætter grænser.
Børnene har mulighed for at få lagt flot St. Patrick’s Day ansigtsmaling af Sminketeatret, helt gratis.
Paraden – det grønne festoptog
St. Patrick fører de glade grøntklædte deltagere gennem Indre Bys gader. Stemningen holdes i top hele vejen af de populære Gordon Pipes & Drums med deres keltiske sækkepipemusik. Andre deltagere i paraden er et bodhránorkester på irsk håndtromme, Dark Green School of Irish Dancing, Irske ulvehunde, GAA, Pop-UP Gaeltacht, Irish Culture Association Denmark.
PROGRAM på Rådhuspladsen:
13.00–18.00 Irsk festtelt er åbent
15.00–17.00 Ansigtsmaling for børn
15.30–17.00 Show med irsk musik og dans
17.00–17.40 Parade
Der er gratis adgang.
Paraderute:
Rådhuspladsen – Vester Voldgade – Stormgade – Vindebrogade – Højbro Plads Gammelstrand – Nybrogade – Rådhusstræde – Gl. Torv – Nytorv – Slutterigade – Lavendelstræde – Vester Voldgade – Rådhuspladsen.
(Det er ikke tilladt at medbringe alkohol i paraden)

FAMILIEDANS
2025-03-16 13:30 - 15:30 | Kulturmaskinen Odense, Farvergården 7, Odense, 5000
Poul Strunk instruerer og Folkemusiklauget Fynboerne spiller til. Alle kan være med til at danse, små og store og alle er velkomne. Arrangementet er støttet af Nordea fonden: Liv i det lokale @nordeafonden

Big Blue Band & Miriam Mandipira
2025-03-16 15:00 - 16:30 | Baltoppen LIVE, Baltorpvej 20, Ballerup, 2750
Swing-jazz i fusion med afrikanske rytmer med jazz, soul og pop.
Der er velspillet, swingende bigbandmusik på programmet, når det 18 mand store Big Blue Band sammen med bandets egen sangerinde Helen Ann og under ledelse af den anerkendte dirigent Peter Harbeck, slipper musikken løs med gæstesolist Miriam Mandipira.
Den zimbabwisk-danske sangerinde Miriam Mandipira er kendt for sin ubeskriveligt flotte stemme og evne til at fusionere afrikanske rytmer med jazz, soul og pop. Hendes musik har vundet stor anerkendelse og udløst bl.a. en Danish Music Award.
Big Blue Bands dirigent, Peter Harbeck, har en lang karriere som professionel dirigent og orkesterleder for både klassisk og jazzmusik, bag sig. Som Big Blue Bands nye dirigent får han orkestret til at spille med dynamik, samhørighed og stor energi.
Koncerten vil også byde på bandets egen talentfulde sangerinde Helen Ann, der har været en markant figur på den danske jazzscene i mange år. Hendes evne til at blande jazzens historiske elementer med moderne klange vil berige koncertens musikalske rejse.
Sammen med Miriam Mandipira spiller Big Blue Band op til en uforglemmelig eftermiddag med både traditionelt swing og moderne rytmer.
Løssalg: 160,-
Siddepladser ved caféborde samt rækker på balkon.
Dørene til salen åbner kl. 14:30.
Koncerten varer ca. 80 minutter
Arrangør: Big Blue Band

MEDBRING EGNE TRÆSKO
2025-03-17 19:00 - 21:00 | Syddansk Musikkonservatorium, Esbjerg, Kirkegade 61, Esbjerg, 6700
MEDBRING EGNE TRÆSKO
En folkemusikforestilling om arv, identitet og fællesskab
Den silkeborg-baserede komponist, violinist og folkemusiker, Maja Kjær, debuterer med noget så usædvanligt som en folkemusikforestilling – og har givet den en titel med en slet skjult opfordring.
Når silkeborgensiske Maja Kjær Jacobsen debuterer fra solistlinjen Contemporary Creative Artist ved Syddansk Musikkonservatorium i Esbjerg, er det med noget så usædvanligt som en folkemusikforestilling.
Maja fortæller: “Medbring Egne Træsko er mit forsøg på at skabe en historie som er almengyldig, med poesi og humor, hvor jeg kan gøre den nordiske spillemandsmusik til fortæller, hvilket man til gengæld ikke er så vant til at se i den sammenhæng.
Forestillingen handler om søgen efter arv og identitet, og skildrer en dannelsesrejse fra mit første møde med den danske spillemandsmusik i 2003 til den følelse af identitet og forankring som den har givet mig i dag, og viser nogle af de oplevelser, jeg har haft i mødet med musikken, dansen og det miljø den bliver brugt i. Vi kommer også omkring emner som hierarki, ensomhed, længsel og fordomme, men også især fællesskab.”
Hvorfor lige en træsko?
“I forestillingen er træskoen et symbol på alt det kulturelle gods, vi har fået i arv fra tidligere generationer. Når jeg tager træskoen med ind i historien, er det fordi den repræsenterer en fordom om folkemusik, som har hængt ved længe, og jeg syntes det ville være spændende at se hvordan den kan være med til at fortælle historien, og om den kan røre ved noget hos folk.”
“Som udøvende folkemusiker har jeg oplevet fordomme og ambivalens, misforståelser og endda vurdering af musikkens værdi, både indenfor og udenfor folkemusikmiljøet, på amatørplan og på højere uddannelsesinstitutioner. Nogle opfatter den endda som “farlig at røre ved”. Det undrer mig og gør mig ærgerlig på genrens og et i mine øjne vigtigt stykke levende kulturarvs vegne, fordi den for mig og mange andre er et højt skattet middel til et stort fællesskab.”
“Jeg vil gerne skabe mere synlighed og oplysning om folkemusikgenren, og inspirere både publikum og andre komponister. Det er en livslang proces, som denne forestilling er en del af, og jeg håber at den kan være med til at rykke ved folks opfattelse af arv, traditioner og dansk og nordisk spillemandsmusik i Danmark. Det er nemlig noget der, efter min mening, kan være med til at give en følelse af identitet og et sted at høre til.”
Folkemusikforestillingen “Medbring Egne Træsko” spiller her:
Maskinhallen i Frederikshavn d. 5. marts 2025 kl. 20.00
Syddansk Musikkonservatorium i Esbjerg d. 17. marts 2025 kl. 19.00 som Majas debutkoncert fra solistuddannelsen Contemporary Creative Artist.
For mere info, læs videre på www.majakjaer.dk/traesko

O'Hein & Graubæk - Cafe Victoria Tønder
2025-03-18 15:00 - 23:00 | Cafe Victoria Tønder, Storegade 9, Tønder, 6270, Danmark
Vi fejrer at det har været St Patricks Day fredag d. 21. marts.🍀på Cafe Victoria i Tønder
kig forbi og nyd øl, mad og skøn musik.
Vi laver en koncert om eftermiddagen fra ca. kl. 15:00 og en koncert igen om aftenen fra ca kl. 20:30.

Breabach (SCO)
2025-03-18 19:30 - 23:00 | Baltoppen LIVE, Baltorpvej 20, Ballerup, 2750
Ét af de mest succesfulde bands fra Skotland.
Breabach, der er højt rangeret blandt Skotlands vibrante folkemusikbands, forener traditionelle rødder fra højlandet og fra ø-havet med den moderne skotske musikscene.
I 2022 udgav de deres seneste studiealbum ‘Fàs’ og vandt prisen ‘Folk Band of the Year’ ved Scots Trad Music Awards.
Bandet har udgivet i alt syv albums, med stigende anerkendelse, alt i mens de bl.a. har samarbejdet med den BAFTA-prisvindende animator Cat Bruce om kortfilmen Dùsgadh, de australske kunstnere Moana & The Tribe, Quebec’s succesombruste Le Vent du Nord, videospilskomponisten Big Giant Circles og som artists-in-residence ved Celtic Colours-festival sammen med det canadiske band Beòlach.
Efter en succesfuld turné i USA fortsætter bandet med at turnere i Storbritannien og i Europa med deres nyeste album Fàs i bagagen. På albummet viser Breabach mere progressivitet end i de tidligere albums.
Igennem sine 20 år har bandet optrådt på scener fra Sydney Opera House til Central Park i New York og en masse andre ind imellem disse længde- og breddegrader.
De har høstet en imponerende række af anerkendelser, herunder seks ‘Scots Trad Music Awards’, nomineringer som ‘Best Group’ (BBC Radio 2 Folk Awards), ‘European Album of the Year’ (Songlines Music Awards) og ‘Quarterly Critic’s Choice’ ‘ (Tysk pladekritikerpris 2023).
Bandet, der havde sin debut i Danmark på Tønder Festival i 2019, består af:
Megan Henderson – violin og vokal
James Lindsay – kontrabas, moog og vokal
Calum MacCrimmon – sækkepiber, fløjter, bouzouki og vokal
Conal McDonagh – sækkepiber og fløjter
Ewan Robertson – guitar, vokal og cajon
★★★★★
“Matching fiery intensity with exquisite finesse, this was a magnificent set”
The Scotsman
“Exhilarating, energetic and accomplished”
Songlines
160,-
Siddepladser på balkon
Skotsk/Irsk Musikscene i Baltoppen LIVE

Phønix & Sangka – Thy Folkemusik – Stenbjerg Kro
2025-03-20 19:30 - 21:30 | Stenbjerg Kro, Stenbjerg Kirke Vej 21, Snedsted, 7752, Danmark
Et unikt musikalsk kulturmøde mellem øst og vest!
Der er lagt op til en helt speciel koncertoplevelse, når Phønix inviterer den kinesiske Guzhengspiller SangKa med på scenen. Sammen skaber de et helt nyt og unikt lydunivers, i mødet mellem to meget forskellige musikalske traditioner. Guzheng’en har en drømmende harpe-agtig pentaton lyd, som på smuk vis spiller op imod Phønix’ energiske og groovende melodier og sange. Det bliver en koncert på højt musikalsk niveau, med vægt på nærvær, energi, virtuositet og et stærkt visuelt udtryk.
“Phønix og SangKa præsenterer albummets 9 numre så rafineret, at det lyder som en homogen enhed. Livlige og rolige passager veksler med hinanden. “Groovy Guzheng” er en fantastisk præstation uden at gå på kompromis” – Global Music Magazine
Eventyret mellem øst og vest begyndte i en rå fabrikshal i Beijings nye art district 798. Ved åbningen af det nye danske kulturinstitut i Beijing i 2014, skulle Phønix spille dansk folkemusik i den ene ende af en stor fabrikshal, mens SangKa stod i den anden ende og lod tonerne flyde fra sit kinesiske instrument. Siden har de spillet sammen flere gange, på SPOT-festival, Kulturmødet på Mors, Musik i Tide festival samt på koncerturnéer i Danmark og Guangdong-provins i Kina.
Billetpris: 200 kr.
Billetpris medlemmer: 175 kr.
Husk at tilkøbe den lækre kroplatte, der serveres kl 18.00!
pris kun 155.-

Som Os
2025-03-20 19:30 - 22:00 | Gimle, Roskilde, Helligkorsvej 2, Roskilde, 4000
Årets Nye Rootsnavn ved DMA Roots 2024
​
Den vidtfavnende folk-kvintet Som Os sammensætter deres mange musikalske billeder til en samlet Mosaik, der på smuk vis fremviser bredden af folkemusikken og dens mange grene ud i genrehorisonten. Her bliver du ført fra rock/funk, over jazz til de mange forskellige folkemusikalske traditioner, som musikerne tilsammen afspejler med deres brogede baggrund.
Bandet har allerede slået deres navn fast med koncerter rundt omkring i Danmark og på nogle af landets største folkefestivaler bl.a Tønder Festival, Nordic Folk Alliance, Musik over Præstø fjord og Copenhagen Jazz Festival. Som Os modtog i november 2024 prisen som Årets Nye navn ved DMA Roots, og var også nomineret med deres debutalbum – Mosaik, som Årets Roots udgivelse.
Debutalbummet Mosaik udkom i september 6. 2023.
Den instrumentale musik fortæller historier om steder, situationer og oplevelser, som musikerne har oplevet sammen, og hver for sig er blevet rundet af. Det er disse fortællinger, som du bliver inviteret ind i, når bandet kommer rundt i landet for at vise hvad folkemusikken også kan.
Som Os er:
Annelene Toft Christensen – Violin
Tim Ewé Jensen – Kornet/trompet
Jakob Kragesand – Kontrabas
Michael Hornhaver – Guitar
Chris Falkenberg – Trommer

Trio Mio og Henrik Larsen – koncertbal
2025-03-21 19:00 - 22:00 | Klaverfabrikken, Hillerød, Fredensvej 12A, Hillerød, 3400
Koncert-bal med Trio Mio og Henrik Larsen 21. marts 2025
Måske nogen har kigget længe efter vort traditionsrige Vintherbal?
I år bliver det et forårsbal med Trio Mio, som vi glæder os til at danse og lytte til.
Dette i samarbejde med Henrik Larsen, der styrer dansens gang med trin, tramp og tricks
Vi kalder det koncert-bal, da det både i den ene side af salen er muligt at nyde musikken og i den anden side af salen vil være muligt at danse, – og dette med Henriks kyndige vejledning.
Nogle Trio Mio-numre vil være “kun til ørerne”, og dansere kan få et hvil og et smut til baren.
Henrik Larsen vil desuden sammen med Kristine holde en lille hurtig workshop fra kl 19-19.30, programmet vil blive lagt, så der er en naturlig øgning af dansenes sværhedsgrad hen over aftenen, så alle kan følge med.
Koncert-ballet holdes i Truckhallen.
Om Trio Mio:
I hjertet af Trio Mio´s musik ligger et brændende ønske om at give nyt liv til dansk/svensk folkemusik. De spiller musikken på deres egen måde, gør den til nutidig musik som bevarer dyb respekt for den tradition hvoraf musikken er rundet.
Resultatet er ny, forfriskende og helt særegen: kontemporær folkemusik skabt fra det specielle punkt hvor traditionen møder nutiden og lader sig inspirere af andre stilarter som jazz og klassisk musik.
Man er aldrig helt sikker på hvad der skal ske: Smukke, rolige og luftige melodier bliver afløst af hurtige, uforudsigelige og til tider vilde improvisationer. Men sikkert er det, at musikken spilles med intensitet, virtuositet og glæde, som efterlader lytteren åndeløs – og smilende.
TRIO MIO består af
Kristine Heebøll : violin
Jens Ulvsand : bouzouki, guitar og sang
Peter Rosendal : klaver, wurlitzer og flugabone
Henrik Larsen:
Henrik Larsen har været på Klaverfabrikken flere gange og holdt danse-kursus.
Henrik formår at holde trin og retning med sin inspirerende og pædagogiske tilgang til de danske folkedanse.
Henrik vil være på gulvet hele aftenen og sørge for trin og retning i dansene.

Laugsaften med Ribe Danse- og Spillemandslaug
2025-03-21 19:30 - 22:00 | Rosen Alle 3, 6760 Ribe, Rosen Alle 3, Ribe, 6760
Har du lyst til at danse, spille, lytte eller se, så er det her det foregår.
Vi spiller til dans fra kl. 19:30 – ca. 22.30. Der vil blive instrueret i dansene efter behov så kom frit frem både nybegyndere og øvede. Midt på aftenen drikker vi kaffe og spiser hjemmebagt kage.
I kaffepausen kan der være forskelligt underholdning så som, fælles sang, div. solooptræden med musik eller sang og historie fortælling mm.
Kom og deltag i de hyggelige aftener som lauget har afholdt i mere end 40 år
